በመሆኑም አንድ ሰው ፖስት ያደረገውን ነገር ዝም ብለን ዶውንሎድ እያደረግን ብቻ የራሳችን እንደሆነ አድርገን ያለምንጭ ከእንደገና መልሰን ያንኑ ፖስት ማድረግ አግባብ አይደለም። አላስተዋልነውም እንጂ ይሄ ራሱን የቻለ ሌብነት ነው። የሚያሳዝነው ደግሞ፣ ለምሳሌ በአንድ ቪድዮም ሆነ ፎቶ ላይ፣ ባለቤቶቹ ፊርማቸውን ወይም ሎጎአቸውን ቢያስቀምጡም እንኳ፣ እነዚህ ሪፖስት የሚያደርጉት ሰዎች የባለቤቱን ፊርማና ሎጎ ቀርፈው አውጥተው ወይም በራሳቸው ሎጎ ሸፍነውት ያለምንም ምንጭ እንደራሳቸው ነገር ፖስት ያደርጋሉ። ይሄ ግን በጣም ነውር ነው። ብዙ ሰዎች ለመታወቅና ተከታይ ለማብዛት ብለው፣ “ይሄንና ይሄን አስትላልፍላቸዋለሁ ፎሎው አድርጉኝ” እያሉ፣ አንዴ የተላለፈውን ነገር ሼር ማድረግ ወይም በአግባቡ ማሰተላለፍ ሲችሉ፣ እነሱ ግን እንደአዲስ የራሳቸውን ሎጎና ፎሎው የሚደረጉበትን የሶሻል ሚዲያ አካውንታቸውን እየጨመሩ ነገር ግን የሚያሰራጩትን ከየት እንደአገኙ ሳይገልፁ የአንዱን ስራ እንደራሳቸው ያሳያሉ። ይሄ ግን ተገቢ አይደለም። ደግሞ እኮ የሚያስተላልፏቸውን ነገሮች በአግባቡ ያገኙባቸውን ምንጮች ቢያካትቱ ላይክ/ሼር ከማግኘትና፣ ፎሎው ከመደረግ የሚያግዳቸው ነገር የለም። ስለዚህ እንደዚህ አይነት ነገሮችን በአግባቡ ቢያደርጉ መልካም ነው።
